Doi morți și doi răniți în urma incendiilor de vegetație. Arafat: Sunt intenționate, nu le putem pune pe seama temperaturilor
Incendiile de vegetație din cele șapte județe au produs deja și primele victime. Raed Arafat, șeful Departamentului pentru Situații de Urgență, a anunțat că o femeie în vârstă de 67 de ani a fost găsită carbonizată, o altă femeie este rănită, în timp ce un pompier a fost rănit și se află internat în spital. De asemenea, un bărbat 78 de ani din Vâlcea a murit într-o zonă afectată de flăcări.